hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu hu hu de de hu hu hu hu hu hu en es en hu hu de hu en hu en hu hu hu en hu hu hu hu en hu hu ru hu ru hu en hu en hu hu en hu hu hu hu hu hu hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu en
Jézus és a húsvéti nyuszkó – Regénytár
Létező és nem létező irodalom
Ősi, megválaszolatlan kérdés, hogy láthatott-e Jézus nyulat? A Szentföldön nem túl gyakori állat a nyúl, de itt-ott azért előfordul, így nem kizárt, hogy Jézus összefutott egy-két kósza példánnyal. És ha ez a meeting bekövetkezett, vajon miként tekinthetett erre az oktalan állatra? Tudhatta-e, hogy a nagyon távoli jövőben, amikor már a második eljövetelét is egyre gyakrabban fogják emlegetni, a nyúl lesz a húsvét első számú celebállata? (Aki kételkedik ebben, keressen rá a neten – mondjuk, a Google-ban – a „húsvét” kifejezésre, és a találati listán felkínált anyagban számolja meg a Jézust, majd pedig a nyulat ábrázoló képeket.)
A húsvéthoz kötődő szokások és hagyományok szervesen egybeforrnak a tavasz kezdetével, és a természet megújulásával. A feltámadás tehát a maga konkrét, vallási mivoltán túlnőve egyetemessé válik és kiegyenlítődik a természet hihetetlenül sokrétű, sokszínű újjászületésével. Innentől kerül nyerő pozícióba a nyúl, mint a szaporaság nem hivatalos világbajnoka – vannak nála szaporább álatok is, de közel sem olyan cukik, mint a nyuszkók –, pedig lehet, hogy kezdetben csak beugró volt a húsvét körüli hagyománykörben. De aztán meglátta a lehetőséget és átvette a hatalmat. Ma már ott tartunk, hogy a nyúl a tojásrakás jogát is predesztinálta magának. Igaz, az utóbbi időkben a csirkelobby erősen küzd a húsvéti tojástojás jogának visszavételéért, de ez a törekvés eléggé szervezetlen. A nyúl pozícióját ezen a fontos dátumon úgy tűnik, nem veszélyezteti semmi.
De térjünk vissza ahhoz a hipotetikus elképzeléshez, hogy annak idején Jézus előtt – miután az Olajfák hegyén, azon a bizonyos utolsó estén félrevonult meditálni – föltárult a jövő teljes valósága. Azt is láthatta, hogy szenvedésének és fényes megdicsőülésének emlékünnepe idővel eléggé furcsa, kommersz jelleget fog ölteni. A kérdés az, miért nem tett valamit ez ellen, például miért nem hagyta örökül a tanítványainak az intelmet, hogy óvakodjanak a nyúltól, mert amilyen szelíd és ártalmatlan jószág, éppen annyira nyomulós. Óva inthette volna a követőit attól, hogy a nyúlnak akár csak a közelébe menjenek, attól meg pláne, hogy a tojással hozzák összefüggésbe. Valami miatt nem tartotta fontosnak erre időt vesztegetni, mint ahogy a sorsfordító eseményeink előtt mi, gyarló földi teremtmények sem szoktunk mellékesnek tűnő jelenségekkel vacakolni.
Az izgalom tárgya innentől az, hogy a nyúl vajon megelégszik-e ezzel a számára kellemes húsvéti erőfölénnyel, vagy az abszolút hatalomra is rámegy? Lehet, hogy a komolyabb észjárású olvasók csak röhögnek ezen, de én – csoda tudja, miért – tartok tőle, hogy előbb-utóbb a nyusziból is kibuggyan a hataloméhes ártány. Nem jó az, ha egy állat, legyen az akár a jámborság megtestesítője, ilyen hosszú ideig élvezi a többség bizalmát, mert a politikában elveszíti a realitásérzékét, mi pedig azon kapjuk magunkat, hogy a Jézus által ránk hagyott értékek helyett, holmi szőrmapatokat kezdünk tutujgatni. De lehet, hogy ez csak a túlzott aggodalmaskodás hangja. Egyvalami viszont biztos: a föltámadás. Ebben reménykedjünk.
(1983, Budapest) Fiatal, ambiciózus prózaíró és kengyelmester, több internetes portál és blog vendégszerzője, kispéldányszámú, ISBN szám nélküli antológiák tucatjának szereplője. Bevett szokása, hogy mindenütt más és más néven ír, ez, amit a honlapunkon használ, kizárólag a Regénytár részére tartja fent.
A poén olyan, mint a rosszlány: adja magát 🙂
Megyesi Gusztáv szellemét láttam átsuhanni…
A 2/3 említésekor még nem esett le a tantusz, hogy miről is szól a mese, csak amikor a nyúl átvette a hatalmat, akkor kezdett derengeni.
Vélemény, hozzászólás? Kilépés a válaszból
Your email address will not be published.
A nevem, e-mail-címem, és weboldalcímem mentése a böngészőben a következő hozzászólásomhoz.
Talán ez is érdekli
Mit olvas a világ?
A jövő század tényregénye
A cornwall-i töltött táska
Elfogadom az adatvédelmi szabályzatot
© 2021 - MINDEN JOG FENNTARTVA ÉS MINDEN SZABÁLY BETARTVA.
Ez a honlap saját készítésű irodalmi anyagokat és multimédiás tartalmakat tesz közzé. Publikált anyagaink ebből adódóan eredetiek, tehát jogvédettek. Kereskedelmi célú felhasználásukhoz a szerkesztőség írásos beleegyezése szükséges.